Den fysisk største arten, sørøykjempemoaen (), kunne bli godt over tre meter høy og på sitt mest ekstreme veie opp mot 345,5 kg ifølge Worthy & Scofield (2012), selv om snittvekten ble anslått til cirka 238 kg. Et nyere estimat av Brassey (2013) anslår imidlertid at sørøykjempemoaen veide omkring , med ei snittvekt på cirka 196 kg. Det knytter seg altså usikkerhet til estimatene. Den største elefantfuglen på Madagaskar ble allikevel mye tyngre enn sørøykjempemoaen, men ikke like høy. Dinornithiformes omfatter også åtte mindre arter, hvorav den minste var fjellmoaen med sin høyde på knapt og ei vekt rundt . Også dette estimatet knytter det seg usikkerhet til. Flere av artene viser sterk kjønnsdimorfisme, der hannene ofte var ganske mye mindre enn hunnene.